CELEX: 62019TN0657
Language: da
Date: 2019-09-28 00:00:00
Title: Sag T-657/19: Sag anlagt den 28. september 2019 – Feralpi mod Kommissionen

25.11.2019   
            
            
               DA
            
            
               Den Europæiske Unions Tidende
            
            
               C 399/89
            
         
      Sag anlagt den 28. september 2019 – Feralpi mod Kommissionen
      (Sag T-657/19)
      (2019/C 399/108)
      Processprog: italiensk
      
         Parter
      
      
         Sagsøger: Feralpi Holding SpA (Brescia, Italien) (ved advokaterne G. Roberti og I. Perego)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse annulleres helt eller delvist, for så vidt som den vedrører sagsøgeren.
               
            
                  —
               
               
                  og/eller i hvert fald nedsættes den bøde, som sagsøgeren blev pålagt ved Kommissionens afgørelse.
               
            
                  —
               
               
                  For så vidt det er relevant, fastslås det, at artikel 25, stk. 3-6, i forordning (EF) nr. 1/2003 er ulovlig og ikke finder anvendelse.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Dette søgsmål er anlagt til prøvelse af Kommissionens afgørelse C(2019) 4969 final af 4. juli 2019 om tilsidesættelse af artikel 65 i EKSF-traktaten – sag AT.37956 – Rundt armeringsstål, meddelt den 18. juli 2019.
      Til støtte for søgsmålet har sagsøgeren fremsat syv anbringender.
      
                  1.
               
               
                  Første anbringende: Kommissionen har tilsidesat artikel 50 i Den Europæiske Unions charter om grundlæggende rettigheder.
               
            
                  2.
               
               
                  Andet anbringende: Kommissionen har tilsidesat chartrets artikel 41, 47 og 51, EMRK’s artikel 6 og begrundelsespligten, for så vidt som den vurderede den urimelige sagsbehandlingstid, inden den for tredje gang foretog en genvedtagelse af den samme sanktionsafgørelse.
               
            
                  3.
               
               
                  Tredje anbringende: Kommissionen har tilsidesat chartrets artikel 41, 47 og 51, EMRK’s artikel 6 og begrundelsespligten, idet den, såfremt den havde taget hensyn til sagsbehandlingstiden og sagens særlige omstændigheder, ikke ville have foretaget en genvedtagelse af den samme sanktionsafgørelse for tredje gang.
               
            
                  4.
               
               
                  Fjerde anbringende: Kommissionen har tilsidesat chartrets artikel 41 og 47, EMRK’s artikel 6 samt proportionalitetsprincippet og begrundelsespligten, idet den med henblik på udøvelsen af sine skønsbeføjelser til at foretage en genvedtagelse ikke foretog en korrekt interesseafvejning.
               
            
                  5.
               
               
                  Femte anbringende: Kommissionen har tilsidesat chartrets artikel 41, princippet om retten til forsvar og artikel 14 og artikel 27, stk. 1, i Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82, samt artikel. 11, 12 og 14 i Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til EF-traktatens artikel 81 og 82, for så vidt som den høring, der blev organiseret i sagen, ikke var egnet til at afhjælpe den mangel, som Domstolen havde fastslået ved afsigelsen af dommen i sag C-85/15 P.
               
            
                  6.
               
               
                  Sjette anbringende: Kommissionen har tilsidesat artikel 65 EKSF og princippet om uskyldsformodningen, idet den ikke har overholdt principperne vedrørende bevisbyrden med henblik på at fastslå sagsøgerens deltagelse i kartellet i perioden 1989-1995.
               
            
                  7.
               
               
                  Syvende anbringende: Kommissionen har tilsidesat artikel 65 EKSF, idet den har anset det for godtgjort, at der forelå en kompleks, samlet og vedvarende overtrædelse, som for sagsøgerens vedkommende varede fra 1989 til 2000.